
Capitolul I Prezentarea generală a unității administrativ-teritoriale

Articolul 1
(1) Comuna Zamostea este:
a) persoană juridică de drept public, cu capacitate juridică deplină și patrimoniu propriu;
b) subiect juridic de drept fiscal;
c) titulară a drepturilor și obligațiilor ce decurg din contractele privind administrarea bunurilor care aparțin domeniului public și privat al acesteia, precum și din raporturile cu alte persoane fizice sau juridice, în condițiile legii.
(2) Comuna Zamostea are sediul social în satul Zamostea, precum și codul de înregistrare fiscală 4326981.
(3) Însemnele specifice ale Comunei Zamostea sunt:
a) stema, aprobată prin Hotărârea Guvernului nr. 1290/2003, al cărei model este prevăzut în anexa nr. 1 la prezentul statut.

Articolul 2
(1) Comuna Zamostea are reședința în satul Zamostea.
(2) Comuna Zamostea se delimitează din punct de vedere teritorial:
-în partea de Vest și Nord - Vest cu județul Botoșani;
-în partea de Est și Nord - Est cu teritoriul Comunei Grămești;
-în partea de Est cu teritoriul Comunei Calafindești;
-în partea de Sud și Sud - Vest cu teritoriul Comunei Zvoriștea.
(3) Comuna Zamostea are în componență un număr de 9 localități rurale: Badragi, Ciomârtan, Cojocăreni, Corpaci, Lunca, Nicani, Răuțeni, Tăutești și Zamostea.
(4) Comuna Zamostea, potrivit legislației privind amenajarea teritoriului național, are rangul IV.
(5) Prezentarea descriptivă a Comunei Zamostea este prevăzută în anexa nr. 2 la prezentul statut.

Articolul 3
(1) Comuna Zamostea dispune de o rețea hidrografică formată din: râuri și pârâuri.
(2) Pe teritoriul Comunei Zamostea se regăsesc o floră și faună diverse.
(3) Comuna Zamostea dispune de o diversitate de soluri.
(4) Denumirea râurilor, a faunei și florei de pe raza teritorială a Comunei Zamostea se regăsesc în anexa nr. 3 la prezentul statut.

Articolul 4
(1) Prima atestare documentară a Comunei Zamostea a fost în secolul XV-lea.
(2) Evoluția istorică a Comunei Zamostea se regăsește în anexa nr. 4 la prezentul statut.

Articolul 5
(1) Populația Comunei Zamostea numără 2849 locuitori.
(2) Componența și structura populației Comunei Zamostea, se regăsește în anexa nr. 5 la prezentul statut.
(3) Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba lor maternă în relația cu administrația publică locală și cu serviciile deconcentrate.


Capitolul II Autoritățile administrației publice locale

Articolul 6
(1) Autoritățile administrației publice locale sunt:
a) Consiliul Local al Comunei Zamostea, reprezintă autoritate deliberativă de la nivelul Comunei Zamostea. Consiliul Local al Comunei Zamostea este format din 11 membri;
b) Primarul Comunei Zamostea, Haliuc Vasile, ca autoritate executivă;
c) La nivelul Comunei Zamostea, consiliul local a ales un viceprimar, numele acestuia fiind Haraga Gheorghe.
(2) Apartenența politică a consilierilor locali este următoarea:
· 7 consilieri din partea Partidului Social Democrat;
· 2 consilieri din partea Partidului Național Liberal;
· 1 consilier din partea Partidului PRO România;
· 1 consilier din partea Partidului Mișcarea Populară.
(3) Consiliului Local al Comunei Zamostea s-a constatat prin Ordinul prefectului județului Suceava nr. 854/30.10.2020.
(4) Componența nominală, perioadele de exercitare a mandatelor aleșilor locali, precum și apartenența politică a acestora, începând cu anul 1992, sunt prevăzute în anexa nr. 6.a la prezentul statut, respectiv în anexa nr. 6.b la prezentul statut.

Articolul 7
(1) Autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine pentru Comuna Zamostea.
(2) Autoritățile administrației publice locale au dreptul de a conferi certificatul de fiu/fiică al/a Comunei persoanelor fizice române sau străine pentru Comuna Zamostea.
(3) Criteriile potrivit cărora autoritățile administrației publice locale au dreptul de a conferi și retrage titlul de cetățean de onoare persoanelor fizice române sau străine, precum și procedura aplicabilă pentru acordarea titlului și certificatului de fiu/fiică al/a Comunei Zamostea se regăsesc în anexa nr. 7 la prezentul statut.


Capitolul III Căi de comunicații

Articolul 8
(1) Raza teritorială a Comunei Zamostea este tranzitată de următoarea rețea de transport, potrivit prevederilor Legii nr. 363/2006 privind aprobarea Planului de amenajare a teritoriului național - Secțiunea I - Rețele de transport, cu modificările și completările ulterioare:
a) rețeaua rutieră.
(2) Rețeaua de transport prevăzută la alin. (1) lit. a) este formată, potrivit Ordonanței Guvernului nr. 43/1997 privind regimul drumurilor, republicată, cu modificările și completările ulterioare, din drumuri de interes județean și drumuri de interes comunal, astfel cum sunt prezentate în anexa nr. 8 la prezentul statut.


Capitolul IV Principalele instituții care își desfășoară activitatea pe raza teritorială a unității administrativ-teritoriale

Articolul 9
(1) Rețeaua școlară de la nivelul Comunei Zamostea, potrivit Legii educației naționale nr. 1/2011, cu modificările și completările ulterioare, cuprinde numărul total de unități de învățământ de stat preuniversitar.
(2) Pe raza teritorială a Comunei Zamostea își desfășoară activitatea un număr total de 7 unități de învățământ de stat preuniversitar.
(3) Unitățile de învățământ prevăzute la alin. (1), sunt prezentate în anexa nr. 9 la prezentul statut.
(4) Comuna Zamostea susține unitățile de învățământ prevăzute la alin. (1) potrivit prevederilor Legii nr. 1/2011.

Articolul 10
(1) Pe raza teritorială a Comunei Zamostea își desfășoară activitatea instituții de cultură.
(2) Pe raza teritorială a Comunei Zamostea se organizează manifestări culturale.
(3) Tipul și denumirea instituțiilor de cultură și denumirea manifestărilor culturale se regăsesc în anexa nr. 9 la prezentul statut.
(4) Comuna Zamostea poate participa la finanțarea manifestărilor culturale de la bugetele locale, din venituri proprii, fonduri externe rambursabile și nerambursabile, contracte cu terții, potrivit legii.

Articolul 11
(1) Pe raza teritorială a Comunei Zamostea se asigură următoarea formă de asistență medicală:
a) asistență medicală profilactică și curativă.
(2) Comuna Zamostea poate participa la finanțarea activităților de asistență de sănătate publică de la bugetele locale, din venituri proprii, fonduri externe rambursabile și nerambursabile, contracte cu terții, potrivit legii.
(3) Asistența medicală prevăzută la alin. (1) lit. a) se realizează prin:
a) cabinete medicale ambulatorii ale medicilor de familie și de alte specialități.
(4) Lista cu numărul și denumirea unităților prin care se asigură asistența medicală sunt prezentate în anexa nr. 9 la prezentul statut.

Articolul 12
(1) Pe raza teritorială a Comunei Zamostea nu se asigură momentan servicii sociale definite potrivit art. 30 din Legea asistenței sociale nr. 292/2011, cu modificările și completările ulterioare.

Articolul 13
(1) Pe raza teritorială a Comunei Zamostea nu își desfășoară activitatea instituții de presă în domeniul presei scrise, media on-line și media audiovizual.

Articolul 14
(1) Pe raza teritorială a Comunei Zamostea nu își desfășoară activitatea cluburi ale copiilor, cluburi sportiv-școlare ori cluburi studențești, cluburi/asociații sportive.


Capitolul V Funcțiuni economice ale unității administrativ-teritoriale

Articolul 15
Principalele funcțiuni economice sunt prevăzute în anexa nr. 10 la prezentul statut.


Capitolul VI Bunurile din patrimoniul unității administrativ-teritoriale

Articolul 16
(1) Patrimoniul Comunei Zamostea este compus din bunurile mobile și imobile care aparțin domeniului public și domeniului privat al Comunei Zamostea, precum și din totalitatea drepturilor și obligațiilor cu caracter patrimonial.
(2) Inventarul bunurilor aflate în patrimoniul Comunei Zamostea este în curs de actualizare și va fi atașat ca anexă la prezentul statut, după aprobarea lui prin Hotărâre a Consiliului Local, în conformitate cu prevederile art. 289 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
(3) Inventarul bunurilor aflate în patrimoniul Comunei Zamostea se actualizează ori de câte ori intervin evenimente de natură juridică și se publică pe pagina de internet a Comunei Zamostea, în secțiunea dedicată acestui statut.


Capitolul VII Serviciile publice existente

Articolul 17
Serviciile comunitare de utilități publice furnizate la nivelul Comunei Zamostea sunt:
a) serviciul public de salubrizare, furnizat de: SC Ritmic Com SRL.

Articolul 18
Transportul și distribuția energiei electrice de pe raza teritorială a Comunei Zamostea sunt furnizate de Delgaz Grid SA.

Articolul 19
Nu există momentan alimentare cu gaze naturale pe raza teritorială a Comunei Zamostea.

Articolul 20
Administrarea domeniului public al Comunei Zamostea este asigurată de către Primăria Comunei Zamostea.


Capitolul VIII Atribuirea și schimbarea denumirilor de străzi, piețe și de obiective de interes public local

Articolul 21
(1) Comuna Zamostea atribuie sau schimbă denumirile de: străzi, piețe și de obiective de interes public local, precum și pentru obiective și instituții de interes local aflate în subordinea sa, cu respectarea prevederilor Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.
(2) În situația în care, prin proiectele de hotărâri ale consiliilor locale, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate și avizate de comisia de atribuire de denumiri județeană, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.
(3) Schimbarea denumirilor instituțiilor publice și a obiectivelor de interes județean, se face prin hotărâre a consiliului județean, cu avizul consiliului local pe al cărui teritoriu administrativ sunt amplasate instituțiile și obiectivele în cauză, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare.


Capitolul IX Societatea civilă, respectiv partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială

Articolul 22
(1) Comuna Zamostea poate realiza un cadru de cooperare sau asociere cu organizații neguvernamentale, asociații și cluburi sportive, instituții culturale și artistice, organizații de tineret, în vederea finanțării și realizării unor acțiuni sau proiecte care vizează dezvoltarea comunității.
(2) Comuna Zamostea acordă o atenție deosebită proiectelor culturale și educative cu caracter local, regional, național, european și internațional, care se încadrează în strategia de dezvoltare a unității administrativ- teritoriale.
(3) Comuna Zamostea poate acorda finanțări nerambursabile de la bugetul local, în baza Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare.

Articolul 23
(1) Pe teritoriul Comunei Zamostea își desfășoară activitatea 4 partide politice înființate în condițiile Legii partidelor politice nr. 14/2003, republicată, cu modificările și completările ulterioare.
(2) Lista partidelor politice care își desfășoară activitatea în Comuna Zamostea se găsește în anexa nr. 11 la prezentul statut.

Articolul 24
(1) Pe teritoriul Comunei Zamostea nu își desfășoară activitatea organizații sindicale sau asociații profesionale.

Articolul 25
(1) În Comuna Zamostea își desfășoară activitatea cultul religios creștin ortodox.
(2) Lista cu denumirile lăcașelor aparținând cultului religios prevăzut la alin. (1) se regăsește în anexa nr. 11 la prezentul statut.


Capitolul X Participare publică

Articolul 26
Populația din Comuna Zamostea este consultată și participă la dezbaterea problemelor de interes local astfel:
a) prin intermediul referendumului local, organizat în condițiile legii;
b) prin intermediul adunărilor cetățenești organizate pe sate;
c) prin dezbaterile publice asupra proiectelor de acte administrative;
d) prin participarea la ședințele consiliului local;
e) prin alte forme de consultare directă a cetățenilor, stabilite prin regulamentul de organizare și funcționare al consiliului.

Articolul 27
(1) În funcție de obiectul referendumului local, modalitatea de organizare și validare a acestuia se realizează cu respectarea prevederilor Legii nr. 3/2000 privind organizarea și desfășurarea referendumului, cu modificările și completările ulterioare sau ale Ordonanței de urgență a Guvernului nr. 57/2019, cu modificările și completările ulterioare, după caz.
(2) Referendumul local se poate organiza în toate satele și localitățile componente ale comunei ori numai în unele dintre acestea.


Capitolul XI Cooperare sau asociere

Articolul 28
Comuna Zamostea se asociază și cooperează cu persoane juridice de drept public sau de drept privat române sau străine, în vederea finanțării și realizării în comun a unor acțiuni, lucrări, servicii sau proiecte de interes public local cu respectarea prevederilor art. 89 din Ordonanța de urgență a Guvernului nr. 57/2019, cu modificările și completările ulterioare.

Articolul 29
(1) Comuna Zamostea aderă la asociații naționale și internaționale ale autorităților administrației publice locale, în vederea promovării unor interese comune.
(2) Lista cu denumirea cooperărilor și asocierilor încheiate de Comuna Zamostea se regăsește în anexa nr. 12 la prezentul statut.


Capitolul XII Dispoziții tranzitorii și finale

Articolul 30
Anexele nr. 1-12 fac parte integrantă din prezentul statut, aprobat prin Hotărârea Consiliului Local nr. 19/2022 .

Articolul 31
Orice modificare care are ca obiect modificarea Statutului Comunei Zamostea sau a anexelor acestuia, se realizează numai prin hotărâre a autorității deliberative.

Articolul 32
(1) Domeniul public al U.A.T. Comuna Zamostea a fost aprobat prin H.G. 1357/2001- Anexa 98, cu modificările și completările ulterioare.
(2) Anexa dedicată inventarului bunurilor aflate în patrimoniul Comunei Zamostea, se actualizează ori de câte ori intervin evenimente de natură juridică.
(3) Inventarierea domeniului public/privat al UAT Zamostea se aprobă prin hotărâri de consiliu local, iar hotărârile adoptate ulterior vor face parte integrantă din prezentul statut.

Articolul 33
Prezentul statut și anexele acestuia, cu excepția celei prevăzute la art. 32 se actualizează, în funcție de modificările și completările apărute la nivelul elementelor specifice ale acestora, cel puțin o dată pe an.



              Preşedinte de şedinţă,                              Contrasemnează pentru legalitate,
                 Hănțăscu Florin                                     Secretar general comuna Zamostea
                                                                                          Strujac Mihaela Anca

